Volvo 850

Volvo 850 je automobil vyššej strednej triedy, ktorý v rokoch 1991 až 1996 vyrábala švédska automobilka Volvo Personvagnar. Jeho dizajnérom je Jan Wilsgaard. Vyrábal sa vo verziách sedan a kombi a bol prvým automobilom s predným náhonom značky Volvo, ktorý sa vyvážal do Severnej Ameriky.

Prehľad
Automobil Volvo 850 bol celosvetovo uvedený ako model pre roku 1992, avšak do USA dorazil až v modelovom roku 1993. Predával sa ako sedan a verzia kombi sa začala predávať v Európe v roku 1992. Predával sa so sloganom: "dynamický automobil so štyrmi svetovými pokrokmi". Medzi ne patrili: priečne uložený päťvalcový radový motor, ktorý poháňal predné kolesá, zadná náprava so vzperami delta-link, ktorá kombinovala to najlepšie z vlastností závislého a nezávislého zavesenia kolies, systém ochrany posádky pri bočnom náraze (SIPS) a samonastaviteľný mechanizmus predných bezpečnostných pásov.

V roku 1995 sa celosvetovo začala predávať výkonná verzia Volvo 850 T-5R a v roku 1996 ju nahradila verzia R.

T-5R
V roku 1995 sa začal predávať model 850 T-5R, ktorý bol vyvinutý v spolupráci s automobilkou Porsche. Automobil bol postavený na základe verzie 850 Turbo, s použitím motora B5234T3 so špeciálnou riadiacou jednotkou, ktorá zvyšovala plnici tlak turbodúchadla o 0,1 bar, čo poskytovalo motoru nárast výkonu o 18 koní. Výkon motora tak bol 181 kW/243 koní a krútiaci moment 340 Nm. Výkon motora bol prenášaný prostredníctvom 4-rýchlostnej automatickej prevodovky na predné kolesá. Porsche tiež poskytlo interiérové doplnky, ako napríklad sedadlá z alcantary.

Táto verzia bola známa aj svojou bezpečnosťou. Verzia 850 T-5R bola prvým automobilom, ktorý v štandardnej výbave ponúkal štyri airbagy. Maximálnu rýchlosť má elektronicky obmedzenú na 249 km/h.

Verzia 850 T-5R bola dostupná len v trch farebných prevedeniach:
 Krémová žltá 1975
 Čierna 3025
 Smaragdová Zelená metalíza 0500

850 R
V roku 1996 uviedla automobilka Volvo novú výkonnú verziu modelu 850 ako náhradu úspešnej verzie T-5R. Výroba verzie R sa konala medzi rokmi 1996 až 1997, a na rozdiel od verzie T-5R nebola obmedzená. Viacero zdrojov uvádza celkovo približne 5000 až 7000 vyrobených verzií R. Medzi farebné prevedenia patrili Bright Red, Black Stone, Dark Grey Pearl, Dark Olive Pearl, Turquoise Pearl a Polar White.

Na obmedzený čas bola dostupná nová manuálna prevodovka, vyvinutá špeciálne pre model 850 R (okrem amerického trhu), ktorej označenie bolo M59. S ňou bola montovaná vizkózna spojka a samosvorný diferenciál Torsen. Medzi Ďalšie zlepšenia patrili stabilizátory - predný s priemerom 20 mm a zadný s priemerom 19,5 mm, tvrdšie nastavenie tlmičov či 7-lúčové disky kolies z ľahkých zliatin s rozmermi 7x17 palcov.

Technické údaje
MotorKód a typ motoraTurboVstrekovanieVýkonKrútiaci momentPrevodovkaVýkony2,0 10vB5202 2,0 l 1984 cm³ R5 10vNieSiemens Fenix 5.2 94 kW/128 koní pri 6100 ot/min 170 Nm pri 4800 ot/minM56 5-rýchlostná manuálna0–100 km/h: 11,7 s (sedan), 11,9 s (kombi), VMax 194 km/h2,0 20vB5204 2,0 l 1984 cm³ R5 20vNieBosch LH 3.2 Jetronic* 105 kW/143 koní pri 6500 ot/min 184 Nm pri 3800 ot/minM56 5-rýchlostná manuálna0–100 km/h: 10,5 s, VMax 203 km/h2,0 T-5 (iba niektoré krajiny Európy)B5204T 2,0 l 1984 cm³ R5 20v TurboÁnoBosch Motronic 4.3 157 kW/213 koní pri 5000 ot/min 300 Nm pri 2200 ot/minM56 5-rýchlostná manuálna/4-rýchlostná automatická0–100 km/h: 7,7 s, VMax: 230 km/h2.0 T-5R (iba niektoré krajiny Európy)B5204T3 2,0 l 1984 cm³ R5 20v TurboÁnoBosch Motronic 4.3 168 kW/228 koní pri 5400 ot/min 300 Nm pri 1900 ot/minM56 5-rýchlostná manuálna/4-rýchlostná automatická0–100 km/h: 6,5 s, VMax: 229 km/h2,3 20v (iba niektoré krajiny Ázie) - Tento motor neexistuje.B5234FS 2,3 l 2319 cm³ R5 20vNieBosch 107 kW/145 koní pri 6500 ot/min 197 Nm pri 3700 ot/minM56 5-rýchlostná manuálna0–100 km/h: - s, VMax - km/h2,5 10vB5252 2,4 l 2435 cm³ R5 10vNieSiemens Fenix 5.2 107 kW/145 koní pri 5400 ot/min 206 Nm pri 3600 ot/minM56 5-rýchlostná manuálna/ 4-rýchlostná automatickáVMax 203 km/h2,5 20vB5254 2,4 l 2435 cm³ R5 20vNieBosch LH 3.2 Jetronic* 127 kW/173 koní pri 6200 ot/min 220 Nm pri 3300 ot/minM56 5-rýchlostná manuálna/ 4-rýchlostná automatická0–100 km/h: 8, 9s (sedan) 9,2 s (kombi), VMax: 216 km/h2,5TB5254T 2,4L 2435 cm³ R5 20v TurboMitsubishi 13g turboBosch Motronic 4.3 144 kW/196 koní pri 5100 ot/min 270 Nm pri 1800 ot/min4-rýchlostná adaptívna automatická prevodovka0–100 km/h: 7,8 s, VMax: 225 km/hT-5 (Turbo)B5234T 2,3 l 2319 cm³ R5 20v TurboÁno (Mitsubishi TD04-15g)Bosch Motronic 4.3 168 kW/228 koní pri 5200 ot/min 340 Nm pri 2000 ot/minM56 5-rýchlostná manuálna/ 4-rýchlostná adaptívna automatická prevodovka0–100 km/h: 6,4 s, VMax: 234 km/hT5-R (Automat)B5234T5 2,3 l 2319 cm³ R5 20v TurboÁno (Mitsubishi TD04-15g)Bosch Motronic 4.3 168 kW/228 koní, so zvýšením plniaceho tlaku na 30 sekúnd 181 kW/246 koní.** 300 NmAW42-50LE, 4-rýchlostná adaptívna automatická prevodovka0–100 km/h: 7,5 s automat, VMax: 245 km/hT5-R (Manuál)B5234T5 2.3L 2319 cm³ R5 20v TurboÁno (Mitsubishi TD04-15g)Bosch Motronic 4.3 168 kW/228 koní, so zvýšením plniaceho tlaku na 30 sekúnd 181 kW/246 koní.** 340 Nm pri 2000 ot/minM56 5-rýchlostná manuálna0–100 km/h: 6,9 s, VMax: 250 km/h850 R (Automat)B5234T5 2,3 l 2319 cm³ R5 20v TurboÁno (Mitsubishi TD04-15g)Bosch Motronic 4.3 179 kW/243 koní pri 5400 ot/min 300 NmAW42-50LE, 4-rýchlostná adaptívna automatická prevodovka0–100 km/h: 7,4 s automat, VMax: 245 km/h850 R (Manuál)B5234T4 2.3L 2319 cc R5 20v TurboÁno (Mitsubishi TD04-16t)Bosch Motronic 4.4 186 kW/253 koní pri 5400 ot/min 350 Nm pri 2400 ot/min (manuál)M59 5-rýchlostná manuálna so samosvorným diferenciálom0–100 km/h: 6,5 s manuál, VMax: 255 km/hTDID5252T 2,5L 2461 cm³ (=VW/Audi 2,5 R5 TDI 85-103 kw) R5 10v TurboÁnoBosch MSA 15.7 104 kW/142 koní 290 Nm pri 1900 ot/minM56 5-rýchlostná manuálna/ 4-rýchlostná adatívna automatická prevodovka0–100 km/h: 9,9 s manuál, VMax: 200 km/h

Referencie

Iné projekty

Externé odkazy
Volvotips, história projektu Volvo Galaxy a prototypoch 850.
Volvospeed, klub majiteľov a technické fórum
Volvoklub, Slovenský klub majiteľov značky Volvo

Zdroj

Kategória:Automobily Volvo
Kategória:Automobily vyššej strednej triedy
Kategória:Sedany
Kategória:Kombi
Kategória:Automobily s predným náhonom
Kategória:Automobily s pohonom 4 × 4